stanford-oval/wikipedia huggingface dataset:
Eläkeläiset (yhtye)

| Eläkeläiset |
| --- | --- |

 Eläkeläiset Ilosaarirockssa, heinäkuussa 2013.
Tiedot
Toiminnassa:  1993–
Tyylilaji:  humppa jenkka
Kotipaikka:  Suomi
Laulukieli:  suomi
Jäsenet:  Onni Waris,  urut, kitara, viulu ja laulu   Petteri Halonen,  urut, kitara ja laulu   Lassi Kinnunen,  haitari ja laulu   Martti Waris,  basso ja laulu   Tapio Santaharju,  rummut ja laulu  
Levy-yhtiö:  Akun tehdastuotanto   Stupido Records   Humppa Records   Nordic Notes  
Aiheesta muualla
Kotisivut
Infobox OKNimi-testi OK: 
Eläkeläiset keikalla Saksassa keväällä 2004
Eläkeläiset on Joensuusta kotoisin oleva yhtye, joka soittaa pääasiassa humppa- ja jenkkaversioita tunnetuista rock- ja popkappaleista. Yhtye on säveltänyt myös omaa materiaalia, sillä levy-yhtiöiltä on ajoittain ollut vaikea saada lupia huumoriversioihin. Eläkeläiset perustettiin huhtikuussa 1993 Kumikamelin sivuprojektina. Ensiesiintyminen tapahtui saman vuoden Provinssirockissa. Ensimmäinen levy ilmestyi vuonna 1994. Suomen ulkopuolella yhtye on melko suosittu erityisesti saksankielisessä Euroopassa: eläkeläiset konsertoivatkin mm. Saksassa useimmin kuin Suomessa. Yhtye on keikkaillut esimerkiksi Puolassa ja Alankomaissa.
Eläkeläiset oli yksi vuoden 2010 Eurovision laulukilpailun Suomen edustajaehdokkaista kappaleellaan ”Hulluna humpasta”. Yhtye oli yksi Suomen karsintojen suurimpia ennakkosuosikkeja ja sijoittui lopulta kolmanneksi.
Vuonna 2017 Eläkeläisten Humppa of Finland -levyllä vieraili 149 suomalaista musiikkimaailmasta tunnettua henkilöä, kunkin soittaessa triangelia yhden kilauksen verran.
Esimerkkejä kappaleista

Esimerkkejä Eläkeläisten cover-versioimista kappaleista:
Black Sabbath: ”Paranoid” – ”Hullun jenkka”
Rolling Stones: ”(I Can’t Get No) Satisfaction” - ”En saa millään humpatuksi”
The Doors: ”Light My Fire” - ”Humppaan muna tulessa”
Sielun veljet: ”Säkenöivä voima” – ”Säkenöivä humppa”
Turbonegro: ”Boys From Nowhere” - ”Kukkuu ukot”
Dio: ”Holy Diver" – ”Humpparaakki”
Guns N’ Roses: ”Welcome to the Jungle” – ”Tervetuloa mehtään”
Kokoonpano

Onni Waris, urut, kitara, viulu ja laulu
Petteri Halonen, urut, kitara ja laulu
Lassi Kinnunen, haitari ja laulu
Martti Waris, basso ja laulu
Tapio Santaharju, rummut ja laulu
Kokoonpano > Entiset jäsenet

Petteri Terävä (kitara, 1993–1994, 2000)
Kristian Voutilainen (rummut, 1993–1994, 1996–2014)
Kokoonpano > Varamiehet

Tapani Vänskä (basso)
Keijo Tirkkonen (mandoliini, 1997)
Johannes Peura (kellopeli, 1997)
Sakari Liimatainen (rummut, 2000)
Tuomas Vihro (banjo, 2000-luvulla)
Taiteilijanimet

Eläkeläisten taiteilijanimet on muodostettu ottamalla soittajan ristimänimestä toinen nimi ja yhdistämällä se äidin tyttönimeen. Nykykokoonpanon Onni Waris, Martti Waris, Petteri Halonen, Lassi Kinnunen ja Tapio Santaharju ovat oikeilta nimiltään Jarmo Koponen, Jouni Vento, Jarkko Romppanen, Petteri Kukkonen ja Hannu Lajunen.
Julkaisut > Albumit

Humppakäräjät (1994)
Joulumanteli (1994) (vain C-kasetti)
Humpan kuninkaan hovissa (1995)
Humppamaratooni (1997)
Werbung, Baby! (1999)
Humppa! (2001)
Pahvische (2002)
Humppaelämää (2003)
Humppasirkus (2006)
Humppa United (2008)
Humppasheikkailu (2012)
Humppakalmisto (2013)
Humppa of Finland (2017)
Julkaisut > Kokoelmat ja livealbumit

In humppa we trust (1996) (live-albumi)
Humppa-akatemia (2000) (tupla-albumi)
Humpan kuninkaan hovissa 1994-95 (2000)
Humppakonsertto (livealbumi, 2007)
Humppabingo (kokoelma, 2009)
Humppamania (kokoelma, 2018) (tupla-albumi)
Julkaisut > EP:t

Humppalöyly (1995)
Humppaorgiat (1999)
Jenkkapolkkahumppa (2001)
Joulutorttu (2002)
Katkolla humppa (2003)
Keväthumppa (2003)
Das Humppawerk (2006)
Ukki, mitä oli jenkka? (2009)
Humppapörriäinen (2014)
Humppainfarkt (2018)
Julkaisut > Singlet

Pyjamahumppa (1995)
Dementikon keppihumppa / take me to the city (1997)
Sensational monsters of humppa (1998)
Huipputähtien ykköshitit (1999) -yhteistyössä Kumikamelin kanssa.
Ja humppa soi (2000)
Jukolan humppa (2006)
Hulluna humpasta (2010)
Hirsipuuhumppa (2012)
Julkaisut > DVD:t

Sekoilun Ytimessä (2003)
Julkaisut > Kirja

Vuonna 2000 ilmestyi Ilkka Mattilan toimittama Suuri suomalainen juopottelukirja. Kirjan takakannen mukaan "[t]ämä kirja ei ole Eläkeläisten historiikki, vaan kokoelma tarinoita tapahtumista yhtyeen uran varrelta. Jotkut niistä ovat tarkasti totuudenmukaisia, jotkut eivät. Kuten maailman parhaassa viihteessä yleensäkin, myös tässä kirjassa on noudatettu klassista periaatetta: jos legenda ja totuus ovat ristiriidassa, painetaan legenda."
Aiheesta muualla

Kuvia tai muita tiedostoja aiheesta Eläkeläiset (yhtye) Wikimedia Commonsissa
Eläkeläisten viralliset sivut
Eläkeläisten viralliset saksalaiset sivut
Eläkeläisten viralliset venäläiset sivut
Coverit
Ylen Elävä arkisto: Eläkeläisten humppaa
| n k Eläkeläiset |
| --- | --- |
 Onni Waris  Petteri Halonen  Lassi Kinnunen  Martti Waris  Tapio Santaharju   Petteri Terävä  Kristian Voutilainen 
Albumit:  Joulumanteli  Humppakäräjät  Humpan kuninkaan hovissa  In humppa we trust  Humppamaratooni  Werbung, Baby!  Humpan kuninkaan hovissa 1994-95  Humppa-akatemia  Humppa!  Pahvische  Humppaelämää  Humppasirkus  Humppakonsertto  Humppa United  Humppabingo  Humppasheikkailu  Humppakalmisto  Humppa of Finland  Humppamania 
EP:t:  Humppalöyly  Humppaorgiat  Joulutorttu  Jenkkapolkkahumppa  Katkolla humppa  Keväthumppa  Das Humppawerk  Ukki, mitä oli jenkka?  Humppapörriäinen  Humppainfarkt 
Singlet:  ”Pyjamahumppa”  ”Dementikon keppihumppa / take me to the city”  ”Sensational monsters of humppa”  ”Huipputähtien ykköshitit”  ”Ja humppa soi”  ”Jukolan Humppa”  ”Hulluna humpasta”  ”Hirsipuuhumppa” 
DVD:t:  Sekoilun Ytimessä
Frans Timmermans

| Frans Timmermans |
| --- | --- |
 Frans Timmermans vuonna 2019.
Euroopan komission 1. varapuheenjohtaja
 Junckerin komissio 1.11.2014–22.8.2023  
Edeltäjä:  Catherine Ashton
Euroopan vihreän kehityksen ohjelmasta vastaava komissaari
 Von der Leyenin komissio 1.12.2019–22.8.2023  
Sääntelyn parantamisesta, toimielinten välisistä suhteista, oikeusvaltion periaatteista ja EU:n perusoikeuskirjasta vastaava komissaari
 Junckerin komissio 1.11.2014–30.11.2019  
Edeltäjä:  Maroš Šefčovič
Seuraaja:  Didier Reynders
Alankomaiden ulkoministeri
 5.11.2012–17.10.2014  
Pääministeri:  Mark Rutte
Edeltäjä:  Uri Rosenthal
Seuraaja:  Bert Koenders
Henkilötiedot
Syntynyt: 6. toukokuuta 1961 (ikä 63) Maastricht, Alankomaat
Puoliso:  Irene Timmermans (vih. 2000)
Lapset:  4
Tiedot
Puolue:  Työväenpuolue
Franciscus Cornelius Gerardus Maria (Frans) Timmermans (s. 6. toukokuuta 1961 Maastricht) on hollantilainen työväenpuolueen poliitikko. Timmermans toimi Von der Leyenin komission varapuheenjohtajana vuosina 2019–2023. Vuosina 2014–2019 hän toimi Junckerin komission sääntelyn parantamisesta, toimielinten välisistä suhteista, oikeusvaltion periaatteista ja EU:n perusoikeuskirjasta vastaavana komissaarina Euroopan komissiossa. Aiemmin Timmermans oli Alankomaiden ulkoministerinä vuodesta 2012.
Timmermans valittiin ensimmäisen kerran Alankomaiden edustajainhuoneeseen vuonna 1998. Ennen uraansa politiikassa Timmermans toimi muun muassa diplomaattina. Vuosina 1980–1985 hän opiskeli Ranskan kieltä ja kirjallisuutta Nijmegenin Radboud-yliopistossa ja vuosina 1984–1985 eurooppalaista lakia ja Ranskan kirjallisuutta Nancyn yliopistossa Ranskassa.
Timmermans on naimisissa ja hänellä on neljä lasta.
Kunnianosoitukset

Romanian ansioritarikunta (Romania, 2006)
Puolan tasavallan ansioritarikunta (Puola, 2006)
Kunnialegioona (Ranska, 2007)
Etelän ristin ritarikunta (Brasilia, 2008)
Marianmaan ristin ritarikunta (Viro, 2008)
Gediminaksen ritarikunta (Liettua, 2008)
Pohjantähti-ritarikunta (Ruotsi, 2008)
Chilen ansioritarikunta (Chile, 2009)
Orania-Nassaun ritarikunta (Alankomaat, 2010)
Lähde:
Aiheesta muualla

Kuvia tai muita tiedostoja aiheesta Frans Timmermans Wikimedia Commonsissa
| n k Junckerin komissio (2014–2019) |
| --- | --- |
 Vytenis Andriukaitis  Andrus Ansip2(2014–2019)  Miguel Arias Cañete  Dimitris Avramopoulos  Elżbieta Bieńkowska  Violeta Bulc  Corina Creţu (2014–2019)  Valdis Dombrovskis2  Kristalina Georgieva(2014–2016)  Johannes Hahn  Phil Hogan  Jonathan Hill(2014–2019)  Věra Jourová  Jean-Claude Juncker1  Jyrki Katainen2  Julian King  Cecilia Malmström  Neven Mimica  Carlos Moedas  Federica Mogherini2  Pierre Moscovici  Tibor Navracsics  Günther Oettinger  Maroš Šefčovič2  Christos Stylianides  Marianne Thyssen  Karmenu Vella  Margrethe Vestager 
1 = Ensimmäinen varapuheenjohtaja. 2 = Varapuheenjohtaja.
| n k Von der Leyenin I komissio (2019–2024) |
| --- | --- |
 Josep Borrell3  Thierry Breton  Helena Dalli  Valdis Dombrovskis2  Elisa Ferreira  Marija Gabriel (2019–2023)  Paolo Gentiloni  Johannes Hahn  Wopke Hoekstra (2023–2024)  Phil Hogan (2019–2020)  Iliana Ivanova (2023–2024)  Ylva Johansson  Věra Jourová3  Stélla Kyriakídou  Janez Lenarčič  Ursula von der Leyen1  Mairead McGuinness (2020-)  Didier Reynders  Margarítis Schoinás3  Nicolas Schmit  Maroš Šefčovič3  Kadri Simson  Virginijus Sinkevičius  Dubravka Šuica3  Frans Timmermans2(2019–2023)  Jutta Urpilainen  Adina Vălean  Olivér Várhelyi  Margrethe Vestager2  Janusz Wojciechowski 
1 = Puheenjohtaja, 2 = Johtava varapuheenjohtaja, 3 = Varapuheenjohtaja
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Belgia  Yhdysvallat  Korea  Alankomaat  Puola 
Tieteilijät:  CiNii 
Henkilöt:  MEP-hakemisto 
Muut:  IdRef
Kolymvári

| Kolymvári Κολυμβάρι |
| --- | --- |
 Kunnallisyksikön sijainti
 Kolymvári
 Koordinaatit: 35°32′17″N, 23°46′53″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Plataniás
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  740603
Väkiluku (2011):  4 457
 – Kylä­yhdys­kunta:  1 109
 – Kylä:  1 088
Aikavyöhyke:  UTC+2
 – Kesäaika:  UTC+3
Postinumero:  730 06
Suuntanumero(t):  28240
Rekisterikilpi:  ΧΝ, XB
Infobox OKVirheellinen NIMI-arvo: 
Kolymvári (kreik. Κολυμβάρι; myös Kolimvári, Kolimbári) on Kreikan kylä sekä samanniminen Plataniáksen kunnan kunnallisyksikkö (Δημοτική Ενότητα Κολυμβαρίου, Dimotikí Enótita Kolymvaríou) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 4 457 ja varsinaisen Kolymvárin kylän väkiluku 1 088 (vuonna 2011).
Gonián luostari.
Kolymvárin kylä sijaitsee Kreetan pohjoisrannikolla noin 20 kilometriä länteen Chanián kaupungista. Kolymvárin kunnallisyksikkö käsittää muun muassa koko Rodopóksen niemimaan. Alueen nähtävyyksiin kuuluvat muun muassa Gonián luostari sekä antiikin aikaisen Diktynnan temppelin paikka.
Kolymvári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Mousoúroin ja Voukoliéen kanssa, jolloin se muuttui uuden kunnan kunnallisyksiköksi.
Kunnallisyksikön osat

Kolymvárin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Afráta | Afráta | 137 |
| Delianá | Delianá | 58 |
| Delianá | Gra Kerá | 20 |
| Delianá | Kalámi | 5 |
| Delianá | Kamára | 22 |
| Delianá | Pýrgos | 9 |
| Drakóna | Drakóna | 84 |
| Drakóna | Gerakianá | 33 |
| Episkopí | Ágios Antónios | 56 |
| Episkopí | Ástrikas | 97 |
| Episkopí | Episkopí | 65 |
| Glóssa | Glóssa | 69 |
| Glóssa | Mothianá | 61 |
| Glóssa | Skafiótes | 21 |
| Kalydonía | Kalydonía | 106 |
| Kalydonía | Kamára | 99 |
| Kalydonía | Koumoúli | 7 |
| Kalydonía | Melissourgeío | 72 |
| Kalydonía | Vénio | 6 |
| Kamisianá | Kamisianá | 557 |
| Karés Kissámou | Karés | 58 |
| Karés Kissámou | Metóchi | 24 |
| Karés Kissámou | Petalianá | 7 |
| Karés Kissámou | Vasilianá | 21 |
| Kolymvári | Kolymvári | 1 088 |
| Kolymvári | Gonián luostari (Moní Odigitrías Kyrías Goniás) | 21 |
| Nochiá | Nochiá | 176 |
| Nochiá | Plakálona | 38 |
| Panéthimos | Krýa Vrýsi | 37 |
| Panéthimos | Panéthimos | 52 |
| Ravdoúcha | Paralía | 13 |
| Ravdoúcha | Ravdoúcha | 107 |
| Rodopós | Áspra Nerá | 8 |
| Rodopós | Astrátigos | 46 |
| Rodopós | Rodopós | 337 |
| Spiliá | Darmarochóri | 65 |
| Spiliá | Marathokefála | 73 |
| Spiliá | Spiliá | 268 |
| Spiliá | Vagí | 31 |
| Vasilópoulo | Karthianá | 21 |
| Vasilópoulo | Vasilópoulo | 55 |
| Voúves | Áno Voúves | 15 |
| Voúves | Loukoumichelianá | 18 |
| Voúves | Pontikianá | 95 |
| Voúves | Voúves | 137 |
| Zympragós | Ágios Geórgios | 14 |
| Zympragós | Dromónero | 9 |
| Zympragós | Zympragós | 39 |
Yhteensä: 4 457
Aiheesta muualla

Kuvia tai muita tiedostoja aiheesta Kolymvári Wikimedia Commonsissa
Kuvia tai muita tiedostoja aiheesta Kolymvárin kunnallisyksikkö Wikimedia Commonsissa
Shadow the Hedgehog

| Shadow the Hedgehog |
| --- | --- |
 Shadow the Hedgehog pelissä Sonic Generations.
Pelisarja:  Sonic the Hedgehog
Ensimmäinen peli:  Sonic Adventure 2 (2001)
Luoja:  Takashi Iizuka
Ääninäyttelijä  (englanti):  Koji Yusa (2001–) David Humphrey (2001–2004) Jason Anthony Griffith (2005–2010) Kirk Thornton (2010–) Keanu Reeves (2024–)
Ääninäyttelijä (suomi):  Antti Jaakola (Sonic Boom (televisiosarja)) Panu Kangas (Sonic Prime, Sonic the Hedgehog 3 2024–)
Lisää peliartikkeleitavideopelien teemasivulla
Shadow the Hedgehog on Segan videopeleissä ja Sonic X -animaatiosarjassa esiintyvä kuvitteellinen hahmo. Hän esiintyy myös Archie Comicsin sarjakuvissa. Shadow on siili, ”äärimmäinen elämänmuoto”, jonka tri Robotnikin isoisä, professori Gerald Robotnik loi yli 50 vuotta sitten salaisessa projektissaan avaruusasema ARK:ssa.
Shadow on musta siili, jolla on punaiset raidat piikkien päällä ja punaiset alueet silmäkulmissa. Shadow’n pään sivupiikit taipuvat sivulle ja ylös. Hänellä on myös käsivarsissaan ja jalkojen ulkosyrjissä punaiset raidat. Shadow’lla oli alun perin kultaiset nauhat ranteissa hansikkaiden kiristiminä ja nilkoissa kenkien tukiosissa; myöhemmissä peleissä nämä ovat muuttuneet sormuksiksi, jotka Shadow voi irrottaa ja kasvattaa voimiaan. Nämä sormukset rajoittavat Shadow’n voimia mutta lisäävät hänen kestävyyttään (nähty muun muassa Sonic X:ssä ja Sonic 2006:ssa). Shadow’n jalkineet ovat leijailuluistimet, joilla hän luistelee maanpinnan yläpuolella; hänen on nähty myös leijuvan näillä luistimilla ilmassa.
Suhteet muihin hahmoihin

Sonic the Hedgehog on Shadow’n kilpailija. Yleensä nämä kaksi kinaavat ja tappelevat. Välillä Sonic yrittää ystävystyä Shadow’n kanssa, mutta huonolla menestyksellä. (Muun muassa SA2:n lopputaistelussa Sonic kysyy radion avulla Shadow’lta, kuinka hänellä riittää sormusenergiaa super-muodossa heidän taistellessa Final Hazardiksi muuttunutta Biolizardia vastaan.)
Knuckles the Echidna on auttanut Shadow’ta löytämään Kaaossmaragdeja, koska Shadow huijasi häntä ovelasti.
Rouge the Bat ja Shadow ovat ystäviä ja toisinaan liittolaisia. Shadow pelastaa Rougen vähän väliä ties mistä. Yleensä siellä missä on Shadow, on myös Rouge, ja yleensä myös Kaaossmaragdi. Rouge näyttää olevan ainoa, joka välittää Shadow’sta.
Amy Rose on Soniciin rakastunut tyttösiili joka sattui halaamaan Shadow’ta luullen tätä Soniciksi (Sonic Adventure 2:ssa). Amyn huomatessa Rougen tämä tajusi, ettei Shadow olekaan Sonic. Amy sai Shadow’n muistamaan, ettei Maria halunnut Shadow’n kostavan Maailmalle, vaan antamaan ihmisille mahdollisuuden olla onnellisia.
Silver the Hedgehog ystävystyi Shadow’n kanssa heidän välisen taistelunsa jälkeen. Silver sekoitti Shadow’n Mephiles the Darkiin. Silver esiintyy vuoden 2006 Sonic the Hedgehog -pelissä sekä peleissä Sonic Rivals ja Sonic Rivals 2.
Maria Robotnik oli Shadow’n ystävä, mutta G.U.N.:in sotilas ampui Marian. Shadow aikoi kostaa Marian kuoleman, mutta Amy kertoi Shadow’lle, ettei Maria olisi halunnut sitä. Shadow ymmärsi sen ja päihitti Sonicin kanssa Biolizardin Sonic Adventure 2:ssa.
Gerald Robotnik oli Shadow’n luoja ja Marian isoisä. Gerald esiintyy myös Shadow the Hedgehog -pelissä ja Sonic Archie -sarjakuvassa.
Team Chaotix auttoi Shadow’ta yhdessä Sonic X -jaksossa. He veivät Shadow’n avaruuteen taistelemaan Dark Oakia vastaan. Shadow the Hedgehog -pelissä Shadow auttaa heitä keräämään levyjä ja dataa sekä viemään Vector ARKin -tietokonehuoneeseenselvennä. Team Chaotix löytää tarkan tiedon Shadow’n menneisyydestä ja he selvittävät tämän Shadow’lle.
E-123 Omega liittoutui Sonic Heroesissa Shadow’n ja Rougen kanssa. Pelissä heidän tarinansa tehtävät koostuvat lähinnä tietyn vihollismäärän tuhoamisesta kentissä.
Black Doom oli mukana Shadow’n luomisessa antamalla Gerald Robotnikille omaa vertaan Shadow’n luomiseen.
Mephiles the Dark on yksi Shadow’n vihollisista. Shadow vangitsi Mephileksen Pimeyden valtikkaan (Scepter of Darkness) kymmenen vuotta sitten Sonic the Hedgehog 2006 -pelissä.
Prototyyppi

Shadow’sta on myös prototyyppi, Biolizard. Tämä prototyyppi epäonnistui, koska se tarvitsi Kaaossmaragdeja tuekseen ollakseen kuolematon ja saadakseen voimaa. Gerald vangitsi biolizardin tästä syystä. Kun Maria kuoli G.U.N.:in toimien vuoksi, hän uudelleenohjelmoi prototyypin kostamaan ihmisille, kun seitsemän Kaaossmaragdia olisivat taas yhdistettynä Eclipse Cannoniin. Gerald ”ohjelmoi” myös Shadow’n etsimään Kaaossmaragdit ja palaamaan ARK:iin. Shadow’n runtelema prototyyppi muuttui Final Hazardiksi Biolizardin yhdistyessä Eclipse Cannonin kärkeen varmistamaan ARKin putoamisen Maahan. Prototyyppi koki loppunsa, kun Super Sonic ja Super Shadow päihittivät sen.
Pelit

Sonic Adventure 2 (Dreamcast)
Sonic Adventure 2 Battle (GameCube)
Sonic Heroes (GameCube, PlayStation 2, Xbox, Windows)
Sonic Battle (Game Boy Advance)
Sonic Pinball Party (Game Boy Advance)
Shadow the Hedgehog (GameCube, PlayStation 2, Xbox)
Sonic the Hedgehog (Xbox 360, PlayStation 3)
Sonic Riders (GameCube, PlayStation 2, Xbox, Windows)
Sonic Riders: Zero Gravity (PlayStation 2, Wii)
Sonic and the Secret Rings (Wii)
Sonic Rivals (PlayStation Portable)
Sonic Rivals 2 (PSP)
SEGA Superstars Tennis (Nintendo DS, Wii, Xbox 360, PlayStation 3)
Mario & Sonic at the Olympic Games (Wii, Nintendo DS)
Sonic and the Black Knight (Wii)
Mario & Sonic at the Olympic Winter Games (Wii, Nintendo DS)
Sonic & SEGA All-Stars Racing (Nintendo DS, Wii, Xbox 360, PlayStation 3, Windows)
Sonic Generations (PlayStation 3, Xbox 360, Windows, Nintendo 3DS)
Mario & Sonic at the London 2012 Olympic Games (Wii, Nintendo 3DS)
Sonic & All-Stars Racing Transformed (Wii U, Playstation 3, Xbox 360, Windows)
Sonic Dash (Android, iPad, iPhone)
Mario & Sonic at the Sochi 2014 Olympic Winter Games (Wii U)
Sonic Jump Fever (Android, iPad, iPhone)
Sonic Boom (Wii U, Nintendo 3DS)
Mario & Sonic at the Rio 2016 Olympic Games (Wii U, Nintendo 3DS)
Sonic Runners (iOS, Android)
Sonic Forces (PlayStation 4, Xbox One, Switch, Windows)
Sonic Forces: Speed Battle (iOS, Android)
Team Sonic Racing (PlayStation 4, Xbox One, Windows, Switch)
Animaatiot

Sonic X
Sonic Boom
Sonic Prime
Elokuvat

Sonic the Hedgehog 3
Sarjakuvat

Sonic Archie
Sonic X
Sonic Universe
Haaga-Helia-ammattikorkeakoulu

| Haaga-Helia-ammattikorkeakoulu |
| --- | --- |

Motto:  Avaa ovet työelämään
Perustettu:  2007
Hallintomuoto:  osakeyhtiö
Rehtori:  Teemu Kokko
Toimipaikat:  Haaga, Malmi, Pasila, Porvoo, Vierumäki
Opiskelijamäärä:  11 000
Kotisivu:  www.haaga-helia.fi
Haaga-Helian Pasilan opetuspiste on entinen Helian päärakennus.
Haaga-Helia-ammattikorkeakoulu on suomalainen ammattikorkeakoulu, joka kouluttaa liike-elämän ja palveluelinkeinojen asiantuntijoita sekä tutkii ja kehittää näihin aloihin liittyvää osaamista ja toimintaa. Sen koulutusalat ovat liiketalous, tietojenkäsittely, hotelli-, ravintola-, matkailu- ja tapahtuma-ala, journalismikoulutus, liikunta-ala sekä ammatillinen opettajankoulutus.
Haaga-Helia aloitti toimintansa vuoden 2007 alussa, kun Helsingin liiketalouden ammattikorkeakoulu (Helia) ja Haaga Instituutin ammattikorkeakoulu yhdistivät toimintansa. Oppilaitoksessa on vuonna 2024 noin 11 000 opiskelijaa ja henkilöstöä yhteensä noin 730. Korkeakoulun englanninkielinen nimi on Haaga-Helia University of Applied Sciences. Korkeakoulu toimii viidellä kampuksella: Pasilassa, Haagassa, Malmilla, Porvoossa ja Vierumäellä. Sen ohjelmaan kuuluu alempia ja ylempiä ammattikorkeakoulututkintoja suomeksi ja englanniksi. Lisäksi koulutetaan ammatillista opettajia, opinto-ohjaajia ja ammatillisia erityisopettajia.
Haaga-Helian opiskelijoiden edunvalvontaa ja yhteisiä asioitava hoitava opiskelijakunta on nimeltään Helga.
Koulutusalat, tutkinnot ja koulutusohjelmat

Haaga-Heliassa on vuonna 2024 tutkintokoulutuksia 29, joista 15 on englanninkielisiä. Ohjelmista 16 johtaa AMK-tutkintoon ja 13 YAMK-tutkintoon.
Porvoon kampuksella on aiemmin ollut myös ruotsinkielisiä koulutusohjelmia, mutta niistä luovuttiin syksyllä 2013.
Koulutusalat, tutkinnot ja koulutusohjelmat > Ammattikorkeakoulututkintoon johtava koulutus (AMK)

Suomenkieliset ohjelmat:
Kulttuuriala: medianomi (journalismin koulutus)
Liiketalous: tradenomi (liiketalouden koulutus, tietojenkäsittelyn koulutus)
Liikunta: liikunnanohjaaja (liikunnan ja vapaa-ajan koulutus)
Matkailu- ja ravitsemisala: restonomi (hotelli-, ravintola-, matkailu- ja tapahtuma-alan restonomikoulutus, ruokatuotannon johtamisen restonomikoulutus)
Englanninkieliset ohjelmat (DP):
Degree Programme in Aviation Business, Porvoo
Degree Programme in Business Information Technology, Pasila
Degree Programme in Digital Business Innovations, Porvoo
Degree Programme in Hospitality and Tourism Experience Management, Haaga
Degree Programme in International Business, Pasila
Degree Programme in Sports Coaching and Management, Vierumäki
Degree Programme in Strategic Hospitality Management, online
Degree Programme in Sustainable Tourism and Event Management, Porvoo
Koulutusalat, tutkinnot ja koulutusohjelmat > Ylempään ammattikorkeakoulututkintoon johtava koulutus

Suomenkieliset ohjelmat:
Kulttuuriala: medianomi, ylempi AMK (journalismin koulutus)
Liiketalous: tradenomi, ylempi AMK (liiketoiminnan uudistamisen ja johtamisen koulutus, liiketoiminnan teknologiat -koulutus, strategiatyö organisaatioissa -koulutus)
Liikunta: liikunnanohjaaja, ylempi AMK (liikunta-alan koulutus)
Matkailu- ja ravitsemisala: restonomi, ylempi AMK (palveluliiketoiminnan johtamisen ja kehittämisen koulutus)
Englanninkieliset ohjelmat:
Degree Programme in AI for Business Transformation, European Joint Master's Degree, Master of Business Administration
Double Degree Programme in Business Technologies and Management, Master of Business Administration
Degree Programme in Business Technologies, Master of Business Administration
Degree Programme in Leading Business Transformation, Master of Business Administration
Degree Programme in Strategising in Organisations, Master of Business Administration
Degree Programme in Sustainable Aviation Business, Master of Business Administration
Degree Programme in Tourism and Hospitality Business, Master of Hospitality Management
Organisaatio

Haaga-Helian rehtorina ja toimitusjohtajana toimii Teemu Kokko, vararehtoreina toimivat Minna Hiillos (Opetus ja oppiminen) ja Salla Huttunen (osaaminen, TKI ja digitalisaatio). Yhtiön hallituksen alaisena rehtori johtaa koko Haaga-Helian toimintaa ja sen kehittämistä.
Organisaatio > Kampukset

Haaga-Helia toimii viidellä kampuksella: Pasilassa, Haagassa, Malmilla, Porvoossa ja Vierumäellä.
Haagan restonomikampuksella on hotelli-, ravintola- ja matkailualan koulutusta.  Malmin toimipisteessä tarjotaan liiketalouden koulutusta.  Pasilan toimipisteessä on liiketalouden, tietojenkäsittelyn ja journalismin koulutusta. Pasilassa toimii myös Haaga-Helia Ammatillinen opettajakorkeakoulu.
Porvoossa on liiketalouden ja matkailu- ja tapahtuma-alan koulutusta ja  Vierumäellä liikunnan ja vapaa-ajan koulutusta.